cyanic-selkie/wikianc huggingface dataset:
Avicii
Πρώτα χρόνια
Το 2010 κυκλοφόρησε μια συνεργασία του με τον, επίσης Σουηδό DJ, John Dahlbäck, με τίτλο "Don't Hold Back." Έπειτα συνεργάστηκε σε διάφορα projects με διεθνούς φήμης DJs, όπως ο Tiësto και ο Sebastian Ingrosso. Αν και τα κομμάτια του αποτελούνται κυρίως από ηλεκτρονική μουσική, η EMI κυκλοφόρησε μια έκδοση του "Bromance", με την παρουσία στίχου, υπό τον νέο τίτλο "Seek Bromance" που κατέκτησε μια θέση στο top 20 σε πολλές χώρες.
Γκραν Πρι Μεξικό 2018 (Φόρμουλα 1)
Κατατακτήριες δοκιμές
Έντονοι χαρακτήρες - Pole position Πλάγιοι χαρακτήρες - Ταχύτερος γύρος κάθε Q
Avicii
Πρώτα χρόνια
Ο Bergling εξήγησε ότι το όνομα Avicii σημαίνει "το χαμηλότερο επίπεδο της κόλασης στον Βουδισμό" (Avīci) και ότι επέλεξε το όνομα αυτό επειδή το πραγματικό του όνομα χρησιμοποιούνταν ήδη στην προσωπική του σελίδα στο MySpace.
Γκραν Πρι Μεξικό 2018 (Φόρμουλα 1)
Αγώνας
Ο αγώνας διεξήχθη την Κυριακή 28 Οκτωβρίου 2018.
Ποινές
Εδω παρουσιάζονται οι ποινές που δέχθηκαν οι οδηγοί πριν την έναρξη των αγώνων.
Avicii
2011-12: "Levels" και διεθνής αναγνώριση
Το 2011 ο Bergling κυκλοφόρησε το τραγούδι "Levels", το οποίο τον έφερε στην επιφάνεια της μουσικής βιομηχανίας. Η παραγωγή του τραγουδιού έγινε από τον Tim Bergling και περιλαμβάνει μέρος του τραγουδιού "Something's Got a Hold on Me" της Etta James (1962). Το ίδιο τραγούδι χρησιμοποιήθηκε αρχικά από το συγκρότημα Pretty Lights στο τραγούδι τους "Finally Moving" (2006) αλλά και από το Drum and Bass στο τραγούδι "Call Me Back" και τον Flo Rida στο τραγούδι "Good Feeling", σε παραγωγή DJ Prak & Cirkut. Το τραγούδι "Levels" κατέκτησε μια θέση στο top 10 στην Αυστρία, το Βέλγιο, τη Βοσνία, την Κροατία, τη Δανία, τη Γερμανία, τη Φινλανδία, την Ελλάδα, την Ιρλανδία, την Ιταλία, την Ολλανδία, τη Σλοβενία και το Ηνωμένο Βασίλειο ενώ κατέκτησε την πρώτη θέση στην Ουγγαρία, στη Νορβηγία και στη Σουηδία.
Το 2012 συνεργάστηκε στο κομμάτι "Sunshine" με τον David Guetta, το οποίο ήταν υποψήφιο για Βραβείο Grammy στην κατηγορία Best Dance Recording. Το κομμάτι του, με τίτλο "Fade Into Darkness", χρησιμοποιήθηκε από τη Λεόνα Λιούις στο single της "Collide". Σε αυτό το single όμως δεν έγινε αναφορά στον Avicii σχετικά με την προέλευση της μουσικής, με αποτέλεσμα να ξεκινήσει μια σειρά από δικαστικές ενέργειες εκ μέρους του Avicii ώστε να μην κυκλοφορήσει το single. Τελικά η παρεξήγηση λύθηκε εκτός δικαστηρίων με τους εκπροσώπους των δύο καλλιτεχνών να δηλώνουν "πως η Λεόνα Λιούις και ο Avicii θα συνεργαστούν στην επερχόμενη κυκλοφορία του ίδιου single με το τίτλο Collide".
Γκραν Πρι Μεξικό 2018 (Φόρμουλα 1)
Τελική κατάταξη
– Ο Μπρέντον Χάρτλεϊ δέχθηκε ποινή 5 δευτερολέπτων κατά τη διάρκεια του αγώνα ως υπαίτιος σύγκρουσης. Στον αγώνα τερμάτισε 12ος όμως λόγω της ποινής έπεσε στην 14η θέση.
Avicii
2011-12: "Levels" και διεθνής αναγνώριση
Στις 23 Μαρτίου 2012, το ανυπόγραφο single του Bergling με τίτλο "Last Dance" προβλήθηκε στην εκπομπή του Pete Tong στο BBC Radio 1. Το τραγούδι κυκλοφόρησε στις 27 Αυγούστου 2012. Στο Φεστιβάλ Μουσικής στο Μαϊάμι το 2012, ο Bergling παρουσίασε για πρώτη φορά δυο κομμάτια : το "Girl Gone Wild" (Avicii's UMF Remix) σε συνεργασία με τη Μαντόνα και το "Superlove" σε συνεργασία με τον Λένι Κράβιτς. Το remix του Avicii για το τραγούδι "Girl Gone Wild" κυκλοφόρησε στις 20 Απριλίου 2012 και το remix για το τραγούδι "Superlove" με τον Κράβιτς κυκλοφόρησε στις 29 Μαΐου 2012. Μόλις έφτασε τους 2 εκατομμύρια ακόλουθους στο Facebook, ο Bergling κυκλοφόρησε ένα τρίτο τραγούδι με τον τίτλο "Two Million". Το τραγούδι ήταν διαθέσιμο για κατέβασμα στην επίσημη σελίδα του στο Soundcloud. Στις 27 Απριλίου 2012, ο Bergling κυκλοφόρησε το τραγούδι "Silhouettes". Στο τραγούδι έκανε φωνητικά ο Salem Al Fakir και κατέκτησε την πέμπτη θέση στα charts του Ηνωμένου Βασιλείου και την τέταρτη θέση στο Billboard Hot Dance Club Songs.
Ο Bergling ήταν ο τιμώμενος καλλιτέχνης στο φεστιβάλ Lollapalooza που έλαβε χώρα στις 4 Αυγούστου 2012 στο Grant Park στο Σικάγο. Στις 12 Αυγούστου 2012, κυκλοφόρησε το τραγούδι "Dancing in My Head" στο Beatport. Στο τραγούδι έκανε φωνητικά ο Eric Turner. Μια ακουστική έκδοση του τραγουδιού "Dancing in My Head" (Tom Hangs Mix) κυκλοφόρησε στις 14 Αυγούστου 2012 στο iTunes κι ένα remix EP κυκλοφόρησε στις 30 Οκτωβρίου 2012 στο οποίο συμμετείχαν ο Charlie Bernardo και ο Michael Woods. Στις 26 Σεπτεμβρίου 2012, ο Bergling έγραψε ιστορία καθώς έγινε ο πρώτος DJ που συμμετείχε στο διεθνώς φημισμένο Radio City Music Hall στη Νέα Υόρκη. Έκανε δυο sold out συναυλίες στις 26 και στις 27 Σεπτεμβρίου 2012. Ο Matt Goldman και οι Cazzette συμμετείχαν και στις δυο συναυλίες. Στις συναυλίες αυτές, παρουσίασε το νέο του κομμάτι με τίτλο "Stay with You", στο οποίο συνεργάστηκε με τον Μike Posner.
Γκραν Πρι Μεξικό 2018 (Φόρμουλα 1)
Πηγές
- Επίσημος Ιστότοπος<br/ > - FIA<br/ > - Fox Sports<br/ > - Sky Sports<br/ > - Autosport
Παραπομπές
Κατηγορία:Παγκόσμιο πρωτάθλημα Φόρμουλα 1 το 2018
Avicii
2011-12: "Levels" και διεθνής αναγνώριση
Στις 29 Δεκεμβρίου 2012, ο Bergling παρουσίασε για πρώτη φορά αρκετά νέα τραγούδια του στο Dallas Convention Center, κάποια από τα οποία μπήκαν στον πρώτο του προσωπικό δίσκο, True. Αυτά τα ακυκλοφόρητα τραγούδια συμπεριλάμβαναν το "I'll Be Gone" και το "Let It Go". Η instrumental έκδοση του "Let It Go" μιξαρίστηκε με το "Addicted to You" και έτσι δημιουργήθηκε το τραγούδι "Addicted to You (Avicii by Avicii)".
Στις 29 Δεκεμβρίου 2012, ο Bergling κυκλοφόρησε το "I Could Be the One", σε συνεργασία με τη Nicky Romero. Το τραγούδι αυτό έκανε την πρώτη του εμφάνιση σχεδόν ένα χρόνο νωρίτερα στις συναυλίες του Avicii, τελικά κυκλοφόρησε με τη record label LE7ELS ; προσωπική record label του Avicii. Στις 9 Ιανουαρίου 2013, ο Bergling κυκλοφόρησε το Avicii X You project ; μια συνεργασία με την Ericsson. Το project επέτρεψε στους θαυμαστές να στέλνουν basslines, effects, melodies, rhythms και vocals στον Bergling μέσω του διαδικτύου. Στο τραγούδι συμμετέχουν οι Kian Sang (melody), Naxsy (bassline), Martin Kupilas (beat), ВАНЯ ХАКСИ (break), Jonathan Madray, Mateusz Kolata και Christian Westphalen (effects). Ο Bergling συμμετείχε ως παραγωγός και σχεδίασε το τελικό τραγούδι, που είχε τον τίτλο X You και κυκλοφόρησε στις 26 Φεβρουαρίου 2013. Στις 30 Ιανουαρίου 2013, ο Bergling κυκλοφόρησε το τραγούδι "Three Million" για να γιορτάσει τους τρία εκατομμύρια ακόλουθους στη σελίδα του στο Facebook. μικρογραφία|300x300εσ|Το λογότυπο του Avicii Ο Bergling ήταν υποψήφιος για Βραβείο Grammy στην κατηγορία Best Dance Recording με το τραγούδι "Levels" στα Βραβεία Grammy του 2013. Ήταν υποψήφιος με τον Calvin Harris και τους Ne-Yo, Skrillex, Swedish House Mafia, John Martin και Al Walser. Η απονομή των βραβείων πραγματοποιήθηκε στις 10 Φεβρουαρίου 2013. Από τα τέλη Φεβρουαρίου μέχρι τις αρχές Μαρτίου του 2013, ο Bergling έκανε περιοδεία στην Αυστραλία ως ένας από τους κύριους καλλιτέχνες στο Future Music Festival μαζί με τους The Prodigy και The Stone Roses. Στα τέλη Φεβρουαρίου του 2013, ο Bergling έκανε την πρώτη του περιοδεία στη Νότια Αμερική με συναυλίες στη Βενεζουέλα, την Αργεντινή, την Κολομβία, τη Βραζιλία και τη Χιλή.
2013: True
Τον Μάρτιο του 2013, ο Bergling παρουσίασε για πρώτη φορά πολλά νέα κομμάτια από τον νέο του δίσκο True, ο οποίος κυκλοφόρησε τον Σεπτέμβριο του ίδιου έτους, στο Ultra Music Festival στο Μαϊάμι. Τα νέα κομμάτια εισήγαγαν ένα νέο είδος μουσικής. Ωστόσο, πολλά από αυτά τα τραγούδια έλαβαν ποικίλες κριτικές μετά την παρουσίασή τους.
Στις 11 Απριλίου 2013, ο Bergling κυκλοφόρησε τον νέο του δίσκο στο SoundCloud. Περιλάμβανε κάποια τραγούδια από τον δίσκο True και κάποια singles. Περιλάμβανε προσωπικά του τραγούδια όπως το "Black and Blue" και το "Enough is Enough (Don't Give Up On Us)".
Το EBU και το SVT ανακοίνωσαν στις 15 Απριλίου 2013 ότι ο Bergling, μαζί με τα πρώην μέλη του συγκροτήματος ABBA Björn Ulvaeus και Benny Andersson, είχαν συνθέσει τον ύμνο για τον Διαγωνισμό Τραγουδιού της Eurovision το 2013. Το τραγούδι αυτό παρουσιάστηκε για πρώτη φορά στον τελικό της Eurovision στις 18 Μαΐου 2013.
Στις 14 Ιουνίου 2013, η παγκόσμια πρεμιέρα του νέου single του Bergling, "Wake Me Up", παρουσιάστηκε από τον Pete Tong στο BBC Radio 1, με φωνητικά από την Aloe Blacc. Το τραγούδι κυκλοφόρησε αργότερα στο iTunes και στο ραδιόφωνο στις 25 Ιουνίου 2013. Είναι το πρώτο single από τον δίσκο του Bergling True, ο οποίος κυκλοφόρησε στις 16 Σεπτεμβρίου 2013. Το "Wake Me Up" κατέλαβε την πρώτη θέση στο Spotify Global Chart και ο Bergling βρέθηκε στη δεύτερη θέση με τους πιο προβεβλημένους καλλιτέχνες σε παγκόσμιο επίπεδο. Το "Wake Me Up" αργότερα κατέρριψε το ρεκόρ παραμονής στην πρώτη θέση επί 14 εβδομάδες στα Billboards, στη λίστα με τα Dance/Electronic Τραγούδια. Η Official Charts Company ανακοίνωσε στις 21 Ιουλίου 2013 ότι το "Wake Me Up" είχε γίνει το single με τις πιο γρήγορες πωλήσεις στο Ηνωμένο Βασίλειο για το 2013 ξεπερνώντας το "Blurred Lines" του Robin Thycke, το οποίο είχε πουλήσει 267,000 αντίτυπα μόνο την πρώτη εβδομάδα κυκλοφορίας του στο Ηνωμένο Βασίλειο. Το "Wake Me Up" συνεπώς έγινε μια τεράστια επιτυχία, κατακτώντας την πρώτη θέση σε πάνω από 20 χώρες, μεταξύ των οποίων η Αυστραλία, η Γερμανία, η Ιρλανδία, η Ιταλία, η Σουηδία, η Ολλανδία και η Νέα Ζηλανδία.
Στις 19 Οκτωβρίου 2013, ανακοινώθηκε η λίστα Top 100 DJs στο DJ Magazine με τον Bergling να κατατάσσεται στο νούμερο 3. Στις 28 Οκτωβρίου 2013, ο Bergling κυκλοφόρησε το single "Hey Brother" με φωνητικά από τον Dan Tyminski. Στις 10 Νοεμβρίου 2013, ο Bergling κέρδισε το πρώτο του βραβείο "Best Electronic" στα MTV EMA's.
Στις 24 Νοεμβρίου 2013 κέρδισε το American Music Award στην κατηγορία του αγαπημένου Electronic Dance Music Artist.
Τον Δεκέμβριο του 2013, ο Bergling κυκλοφόρησε το τέταρτο single του, "Addicted To You", το οποίο κατέλαβε την πρώτη θέση στην Αυστραλία, με φωνητικά από την Audra Mae, η οποία συμμετέχει επίσης στο "Shame on Me" και στο "Long Road to Hell" ; και τα δυο κομμάτια βρίσκονται στον δίσκο Addicted To You. Ο Bergling κυκλοφόρησε επίσης το single, "Lay Me Down", με φωνητικά από τον Adam Lambert και κιθάρα από τον Nile Rodgers. Στις 29 Δεκεμβρίου 2013, ο Bergling παρουσίασε για πρώτη φορά το τραγούδι "Dreaming of Me", με φωνητικά από την Audra Mae.
Τον Ιανουάριο του 2014, ο γαλλικός ραδιοφωνικός σταθμός NRJ έθεσε σε λειτουργία έναν νέο διαδικτυακό ραδιοφωνικό σταθμό με τον τίτλο "NRJ AVICII", ο οποίος παίζει μόνο τραγούδια του Bergling.
Στις 8 Μαρτίου 2014, ο Bergling επιβεβαίωσε μέσα από τον λογαριασμό του στο Instagram μια συνεργασία με τη Μαντόνα. Το περιεχόμενο της συνεργασίας παραμένει άγνωστο. Στις 21 Μαρτίου 2014, ο Bergling κυκλοφόρησε ένα remix του δίσκου του True με τον τίτλο True: Avicii By Avicii, ο οποίος περιλάμβανε τα remix όλων των τραγουδιών από τον ίδιο τον Bergling, εκτός από το τραγούδι "Heart Upon My Sleeve" για άγνωστους λόγους. Η προώθηση αυτού του δίσκου αναμενόταν να ξεκινήσει στο Ultra Music Festival αλλά ο Bergling ανακοίνωσε ότι εισήχθη στο νοσοκομείο και ότι ήταν αδύνατον να συμμετάσχει στο Φεστιβάλ. Στις 28 Μαρτίου 2014, η FIFA και η Sony Music Entertainment ανακοίνωσαν ότι ο Bergling θα συνεργαζόταν με τον Κάρλος Σαντάνα, τον Wyclef Jean και τον Alexandre Pires για το επίσημο τραγούδι του Παγκοσμίου Πρωταθλήματος της FIFA με τον τίτλο "Dar um Jeito (We Will Find a Way)". Το τραγούδι παρουσιάστηκε στην τελετή λήξης του Παγκοσμίου Πρωταθλήματος της FIFA στις 13 Ιουλίου 2014.
Το 2014, μετά το Παγκόσμιο Πρωτάθλημα της FIFA, ο Bergling κυκλοφόρησε το single "Lay Me Down". Συνεργάστηκε επίσης με τον Κρις Μάρτιν των Coldplay, γράφοντας τους στίχους και κάνοντας την παραγωγή στο τραγούδι "A Sky Full of Stars", το οποίο περιέχεται στον έκτο δίσκο του συγκροτήματος Ghost Stories, και το οποίο κυκλοφόρησε στις 19 Μαΐου 2014. Ενορχήστρωσε τα πιανιστικά κομμάτια του τραγουδιού. Το "A Sky Full of Stars" κυκλοφόρησε στις 3 Μαΐου ως το δεύτερο single του Ghost Stories. Το "Lovers on the Sun", ένα τραγούδι στο οποίο ο Bergling έκανε την παραγωγή με τον David Guetta, κυκλοφόρησε στις 30 Ιουνίου 2014. Συνεργάστηκε μαζί με τον Wyclef Jean σε ένα single με τον τίτλο "Divine Sorrow", το οποίο ήταν στον δίσκο Clefication.
2016: Περιοδείες
Στις 15 Ιανουαρίου 2016, ο Bergling κυκλοφόρησε το remix του τραγουδιού του Morten "Beautiful Heartbeat". Η Coca-Cola συνεργάστηκε με τον Bergling στο τραγούδι της παγκόσμιας εκστρατείας της "Taste the Feeling", στο οποίο συμμετείχε και ο Conrad Sewell. Το τραγούδι κυκλοφόρησε στις 19 Ιανουαρίου 2016. Στις 25 Ιανουαρίου, ο Bergling συνεργάστηκε ξανά με τους Coldplay στην παραγωγή του single "Hymn for the Weekend", το οποίο κυκλοφόρησε με τον δίσκο A Head Full of Dreams. Το 2016, σύμφωνα με μια αναφορά που διεξήγαγε το Inc magazine, ο Avicii ήταν ο 6ος πιο γρήγορα αναπτυσσόμενος καλλιτέχνης στην Ευρώπη, με εισόδημα €7.7 εκατομμύρια το 2014.
Στις 19 Μαρτίου 2016, ο Bergling συμμετείχε στο Ultra Music Festival και παρουσίασε για πρώτη φορά νέα τραγούδια όπως το "Without You (με τον Sandro Cavazza)" και το "We Burn (Faster Than Light)" καθώς και μια συνεργασία με την αυστραλιανή pop star Sia (η οποία παρουσιάστηκε αρχικά στο Ντουμπάι). Στις 29 Μαρτίου, ο Bergling ανακοίνωσε στο Facebook ότι θα αποσυρόταν για πάντα από τις live εμφανίσεις και από τις περιοδείες.
Στις 7 Απριλίου 2016, ο Bergling ανακοίνωσε ότι δουλεύει πάνω σε έναν τρίτο δίσκο.
Στις 3 Ιουνίου 2016, κυκλοφόρησε τη συνεργασία του με τον Otto Knows που είχε τίτλο "Back Where I Belong". Είναι η δεύτερη συνεργασία που πραγματοποίησε με τους δυο παραγωγούς μετά το "Itrack", το 2011.
Στις 15 Ιουλίου 2016, ο Bergling κυκλοφόρησε ένα remix του δικού του τραγουδιού, "Feeling Good". Το remix είχε τον τίτλο "Feeling Good (Avicii By Avicii)". Αυτό το τραγούδι κυκλοφόρησε μόνο στο επίσημο κανάλι του Bergling στο YouTube. Ωστόσο, την 1η Αυγούστου, αποδείχθηκε ότι το βιντεοκλίπ του τραγουδιού είχε γίνει ιδιωτικό.
Στις 28 Αυγούστου 2016, ο Bergling έκανε την τελευταία live εμφάνισή του στην Ίμπιζα, προτού αποσυρθεί από τις περιοδείες αναφέροντας λόγους υγείας. Η ανακοίνωση έγινε στην προσωπική του ιστοσελίδα τον Απρίλιο.
Στις 22 Δεκεμβρίου 2016, ένας εκπρόσωπος της Avicii Music AB ανακοίνωσε ότι ο Avicii είχε σταματήσει τη συνεργασία με τον επί χρόνια μάνατζέρ του Ash Pournouri και την At Night Management. Ο ίδιος εκπρόσωπος ανακοίνωσε επίσης ότι ο Avicii είχε υπογράψει συμβόλαιο με την Universal Music Sweden και ότι αναμενόταν να κυκλοφορήσει τον τρίτο του δίσκο το 2017.
2017–18: Avīci (01) και True Stories
Τον Ιούνιο του 2017, η Βρετανίδα τραγουδίστρια Rita Ora παρουσίασε για πρώτη φορά μια ακουστική έκδοση του "Lonely Together" σε μια ιδιωτική εκδήλωση στο Annabel's στο Λονδίνο. Το "Lonely Together" έγινε αργότερα το δεύτερο single του Avīci (01)
Από τις 13 Ιουλίου μέχρι τις 2 Αυγούστου, ο Avicii μοιράστηκε μια φωτογραφία στο Instagram, με το κείμενο "Νέα μουσική έρχεται πολύ πολύ σύντομα!", και με τίτλους τραγουδιών ως hashtags.
Στις 10 Αυγούστου 2017, ο Bergling κυκλοφόρησε έναν δίσκο με έξι κομμάτια και με τον τίτλο Avīci (01). Ο ίδιος είχε πει για αυτήν την κυκλοφορία : "Είμαι ενθουσιασμένος που επιστρέφω στη μουσική. Πέρασε πολύς καιρός από τότε που κυκλοφόρησα κάτι και για μεγάλο χρονικό διάστημα έκτοτε ήμουν το ίδιο ενθουσιασμένος πάνω στη δημιουργία νέας μουσικής! Το ενδιαφέρον μου σε αυτόν τον δίσκο ήταν να δημιουργήσω ένα mix από νέα και παλιά τραγούδια : κάποια ήταν τραγούδια που τα ζητούσαν οι θαυμαστές και περίμεναν να τα ακούσουν σε ένα mix με τελείως καινούρια τραγούδια τα οποία δεν είχαν ξανακούσει πριν!"
Στις 11 Σεπτεμβρίου 2017, ο Avicii ανακοίνωσε τη δημιουργία ενός ντοκιμαντέρ με τον τίτλο Avicii: True Stories. Το ντοκιμαντέρ προβάλει την απόσυρση του καλλιτέχνη από τις περιοδείες και παρουσιάζει συνεντεύξεις από τους συνεργάτες του David Guetta, Tiësto, Wyclef Jean, Nile Rodgers και Chris Martin των Coldplay.
Επιρροές
Στις επιρροές του Avicii περιλαμβάνονται οι Basshunter, Tiësto, Daft Punk, Laidback Luke, Eric Prydz, Sebastian Ingrosso, Steve Angello και Axwell.
Απόσυρση
Στις 29 Μαρτίου 2016, ο Avicii ανακοίνωσε την απόσυρσή του από τις συναυλίες, προκαλώντας απογοήτευση στους θαυμαστές του. Ο ίδιος απολογήθηκε μ' ένα συγκινητικό γράμμα στα μέσα κοινωνικής δικτύωσης και στην επίσημη ιστοσελίδα του και εξήγησε τους λόγους που τον οδήγησαν στην απόφασή του.
Θάνατος
Στις 20 Απριλίου 2018, η δημοσιολόγος του Ebba Lindqvist επιβεβαίωσε ότι πέθανε, σε ηλικία 28 ετών, στο Μουσκάτ του Ομάν. Στις 26 Απριλίου 2018, η οικογένεια του Avicii δημοσίευσε ένα μήνυμα στο οποίο ανέφεραν πως ο Avicii προβληματιζόταν με διάφορες σκέψεις που αφορούσαν κυρίως ποιο είναι το νόημα της ζωής, της ευτυχίας και της επιτυχίας. Επίσης, ανέφεραν πως δεν μπορούσε άλλο την κατάσταση της γενικότερης υγείας του και πως ήθελε απλά να βρει την "ησυχία" του. Την 1η Μαΐου 2018, έγινε γνωστός ευρύτερα ο τρόπος που πέθανε ο Avicii.
Εξωτερικοί σύνδεσμοι
Κατηγορία:Σουηδοί μουσικοί Κατηγορία:Σουηδοί DJs Κατηγορία:Καλλιτέχνες της Ultra Records
Τρύφων Καραντάσης
Ο Τρύφων Καραντάσης (1886-1966) ήταν Έλληνας πανεπιστημιακός και πολιτικός.
Βιογραφικά στοιχεία
Γεννήθηκε στο Λεβίδι Αρκαδίας. Σπούδασε χημικός και διατέλεσε καθηγητής Οργανικής Χημείας στα πανεπιστήμια Θεσσαλονίκης (1928-1939) και Αθηνών (1939-1957). Από το 1935 ως το 1936 ήταν πρύτανης του ΑΠΘ. Ήταν υπουργός Μεταφορών στην βραχύβια κυβέρνηση Πέτρου Βούλγαρη η οποία ανέλαβε τον Απρίλιο του 1945.
Πηγές
Κατηγορία:Έλληνες υπουργοί Μεταφορών
Μινέρβα Μελπομένη Μαλλιώρη
Γεννήθηκε στην Πάτρα. Είναι πτυχιούχος της Οδοντιατρικής Σχολής και της Ιατρικής Σχολής του Πανεπιστημίου Αθηνών. Είναι Ομότιμη Καθηγήτρια ψυχιατρικής του Τμήματος Ιατρικής της Ιατρικής Σχολής του Πανεπιστημίου Αθηνών. Διετέλεσε Εκπρόσωπος της Ελλάδος στο πρόγραμμα της Ευρωπαϊκής Ένωσης για την Ψυχιατρική Μεταρρύθμιση στην Ελλάδα και παράλληλα εργάσθηκε ως ψυχίατρος στην Πανεπιστημιακή Ψυχιατρική Κλινική του Αιγινητείου Νοσοκομείου. Χρημάτισε Πρόεδρος του Οργανισμού Κατά των Ναρκωτικών (Ο.ΚΑ.ΝΑ.).
Στις εκλογές του Σεπτεμβρίου 2007 ήταν υποψήφια Βουλευτής Αχαΐας με το ΠΑΣΟΚ αλλά απέτυχε να εκλεγεί. Στις ευρωεκλογές του 2019 ήταν υποψήφια ευρωβουλευτής με το Κίνημα Αλλαγής αλλα δεν εξελέγη.
Είναι μέλος της Κεντρικής Πολιτικής Επιτροπής και μέλος της Γραμματείας Τομέα Υγείας του «Κινήματος Αλλαγής».
Παραπομπές
Κατηγορία:Ευρωβουλευτές εκλεγμένοι με το ΠΑΣΟΚ Κατηγορία:Ευρωβουλευτές της Ελλάδας εκλεγμένοι την περίοδο 1999-2004
Παλιές ονομασίες οικισμών και δήμων της Στερέας Ελλάδας
Ο παρακάτω κατάλογος περιλαμβάνει τις παλαιές ονομασίες οικισμών και δήμων της Στερεάς Ελλάδας.
Παραπομπές
Κατηγορία:Στερεά Ελλάδα
Δήμος Αροανίας
Ο Δήμος Αροανίας ήταν Δήμος του Νομού Αχαΐας που συστάθηκε με το πρόγραμμα Καποδίστριας από τη συνένωση παλαιότερων Κοινοτήτων της περιοχής, που αποτέλεσαν στη συνέχεια τα Δημοτικά Διαμερίσματα του Δήμου. Λειτούργησε την περίοδο 1997 - 2010, οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο διευρυμένο Δήμο Καλαβρύτων.
Κατά το χρονικό διάστημα 1998 - 2008 έδρα του Δήμου ήταν η Ψωφίδα οπότε και η έδρα του Δήμου μεταφέρθηκε στον οικισμό Τριπόταμα.
Ιστορικά στοιχεία
Ο Δήμος Αροανίας είχε ξανασυσταθεί το 1835 μέχρι το 1912 με μικρή διαφορά στην σύσταση του.
Δημοτικά διαμερίσματα
Στον "Καποδιστριακό" Δήμο περιλαμβάνονταν τα παρακάτω Δημοτικά Διαμερίσματα και οικισμοί :
Διατελέσαντες δήμαρχοι
Παλαιότερος Δήμος Αροανίας Καποδιστριακός Δήμος Αροανίας
Αξιοθέατα
Στον πρώην Δήμο υπάρχουν τα ερείπια της αρχαίας Ψωφίδος και της αρχαίας Πάου, οι Μονές Αγίας Τριάδος, Αγίων Θεοδώρων, Φανερωμένης και Πορετσού, καθώς και ο Πλάτανος του Παυσανία.
Εξωτερικοί σύνδεσμοι
Αροανία * Δ
Ρενό Ερπ
Ο Ρενό Ερπ (γεννημένος στις 21 Ιουλίου 1975) είναι Γάλλος παλαίμαχος διεθνής πετοσφαιριστής. Έχει ύψος 197εκ και αγωνιζόταν στη θέση του ακραίου.
Καριέρα
Ο Ρενό Ερπ έκανε τα πρώτα του βήματα στο χώρο της πετοσφαίρισης στις ακαδημίες της Ναρμπόν, στις οποίες παρέμεινε μέχρι το 1992, όταν και μεταπήδησε σε αυτές της Σεντρ Νασιονάλ.
Από το 1994 και μέχρι τις αρχές του 2000, ο Ρενό αγωνίστηκε σε ομάδες της Γαλλίας και συγκεκριμένα στις Αραγκό ντε Σετ (1994-96 και 1999-00), Σταντ Πουατεβίν (1996-97) και Μονπελιέ (1997-99).
Τον Μάρτιο του 2000 ταξίδεψε στην Ιταλία στην οποία παρέμεινε για επτά χρόνια με μοναδική εξαίρεση δύο σύντομα περάσματά του από τη γαλλική Πουατεβίν και τον Ολυμπιακό Πειραιώς (2004). Κατά τη διάρκεια της επταετούς παρουσίας του στην Ιταλία αγωνίστηκε στις Ματσεράτα (2000 και 2005-07), Ικόμ Λατίνα (2000-03), Γκιόια ντελ Κόγιε (2003-04) και Πρίσμα Ταράντε (2004-05).
Το 2011 επέστρεψε στη Γαλλία και υπέγραψε επαγγελματικό συμβόλαιο συνεργασίας με τη Ναρμπόν, η οποία έμελλε να αποτελέσει και την τελευταία ομάδα της επαγγελματικής του καριέρας καθώς το 2013 αποφάσισε να αποσυρθεί σε ηλικία 37 ετών.
Κύπελλο Κύπρου ποδοσφαίρου ανδρών 1950-51
Το Κύπελλο Κύπρου 1950-51 ήταν η 15η έκδοση του Κυπέλλου Κύπρου. Συμμετείχαν οι ομάδες της Α΄ κατηγορίας 1950-51. Νικητής ήταν ο ΑΠΟΕΛ για τέταρτη φορά στην ιστορία του.
Σύστημα διεξαγωγής
Στο κύπελλο Κύπρου 1950-51 συμμετείχαν οι 8 ομάδες του πρωταθλήματος Α΄ κατηγορίας 1950-51. Διεξήχθη σε 3 γύρους με το σύστημα νοκ-άουτ. Οι αγώνες ήταν μονοί και διεξάγονταν στην έδρα της ομάδας που είχε κληρωθεί ως γηπεδούχος. Σε περίπτωση ισοπαλίας διεξαγόταν επαναληπτικός στην έδρα της άλλης ομάδας.
Τελικός
Στον τελικό προκρίθηκαν ο ΑΠΟΕΛ και η ΕΠΑ. Ο τελικός διεξήχθη 18 Φεβρουαρίου 1951 στο Παλιό Γ.Σ.Π. (το οποίο ήταν και έδρα του ΑΠΟΕΛ) στη Λευκωσία αλλά διακόπηκε στα αρχικά στάδια λόγω βροχής. Ο επαναληπτικός διεξήχθη στις 25 Φεβρουαρίου 1951 στο ίδιο γήπεδο. Νικητής ήταν ο ΑΠΟΕΛ με σκορ 7-0.
Διαιτητής: Φαΐκ Μουφτιζατέ
ΑΠΟΕΛ: Λέλλος Γεωργιάδης, Ανδρέας Παπαπέτρου «Παπάς», Λυκούργος Αρχοντίδης, Λοΐζος Παντελίδης, Ανδρέας Λαζαρίδης, Γεώργιος Σάββα «Κώτσιος», Ηρόδοτος Γρηγοριάδης, Τάκης Σωκράτους «Ζέτας», Ανδρέας Παύλου «Κερεμέζος», Ανδρέας Σταυρινίδης «Σιαντρής», Μίκης Ιωαννίδης
ΕΠΑ: Σταύρος Σπύρου «Μαύρος», Παπιέν Σταμπουλιάν, Τάκης Χριστοδουλίδης, Ντερβίς Πατούνας «Άραπ», Κώστας Πύργος, Κωστάκης Μάμας, Φρίξος Θαλασσέτης, Αράμ Τερζιάν, Ανδρέας Δρουσιώτης, Αλέξης Παπακωνσταντίνου, Αράμ Τσατιρτσιάν
Σκόρερ: 22΄ 1-0 Ηρόδοτος Γρηγοριάδης, 35΄ 2-0 Μίκης Ιωαννίδης, 51΄ 3-0 Γεώργιος Σάββα «Κώτσιος», 59΄ 4-0 Ανδρέας Παύλου «Κερεμέζος», 67΄ 5-0 Ανδρέας Σταυρινίδης «Σιαντρής», 69΄ 6-0 Ανδρέας Σταυρινίδης «Σιαντρής», 83΄ 7-0 Ανδρέας Παύλου «Κερεμέζος»
Δείτε επίσης
Κατηγορία:Κύπελλο Κύπρου (ποδόσφαιρο ανδρών) Κατηγορία:Εγχώρια ποδοσφαιρικά κύπελλα 1950-1951
Δροσιά Πάτρας
Η Δροσιά είναι συνοικία της Πάτρας απέναντι από το Γενικό Νοσοκομείο Πατρών «Ο Άγιος Ανδρέας».
Η ονομασία της προέρχεται από το εξοχικό κέντρο «Δροσιά», που υπήρχε κατά την δεκαετία του 1970 στη γωνία των Λεωφόρων Γεωργίου Παπανδρέου και Πατρών-Κλάους, όπου ο χώρος σήμερα αποτελεί πλατεία. Στην πλατεία αυτή υπάρχουν ακόμα τα δέντρα κάτω από τα οποία βρίσκονταν τα τραπεζάκια του κέντρου. Την εποχή εκείνη η περιοχή ήταν σχετικά αραιοκατοικημένη, ενώ αποτελούσε και τόπο περιπάτου για τους Πατρινούς. Σήμερα όλο το εύρος της περιοχής είναι πυκνά δομημένο.
Βρίσκεται δίπλα στις συνοικίες Μαρούδα και Προσφυγικά. Στην περιοχή στεγάζεται το 15ο Δημοτικό Σχολείο Πατρών.
Πηγές
Δροσιά
Stay (τραγούδι της Άννα Οντομπέσκου)
Το Stay είναι ένα τραγούδι από την Μολδαβή τραγουδίστρια Άννα Οντομπέσκου. Το τραγούδι εκπροσώπησε τη στο  στο Τελ Αβίβ, αφού κέρδισε το O melodie pentru Europa 2019, την εθνική επιλογή τραγουδιού της Μολδαβίας. Τη μουσική και τους στίχους του τραγουδιού έγραψε ο Γιώργος Καλπακίδης, μαζί με τους Thomas Reil, Jeppe Reil και Maria Broberg. Το τραγούδι απέτυχε να προκριθεί στον τελικό του διαγωνισμού.
Παραπομπές
Κατηγορία:Τραγούδια στον διαγωνισμό τραγουδιού της Eurovision Κατηγορία:Διαγωνισμός Τραγουδιού Eurovision 2019
Διλτιαζέμη
Η διλτιαζέμη, που πωλείται με την επωνυμία Tildiem μεταξύ άλλων, είναι αναστολέας διαύλων ασβεστίου που χρησιμοποιείται για τη θεραπεία της υψηλής αρτηριακής πίεσης, της στηθάγχης και ορισμένων καρδιακών αρρυθμιών. Μπορεί επίσης να χρησιμοποιηθεί στον υπερθυρεοειδισμό εάν δεν μπορούν να χρησιμοποιηθούν βήτα αποκλειστές. Λαμβάνεται από το στόμα ή με ένεση σε φλέβα. Όταν χορηγείται με ένεση, τα αποτελέσματα αρχίζουν συνήθως μέσα σε λίγα λεπτά και διαρκούν μερικές ώρες.
Συχνές παρενέργειες περιλαμβάνουν πρήξιμο, ζάλη, πονοκεφάλους και χαμηλή αρτηριακή πίεση. Άλλες σοβαρές παρενέργειες περιλαμβάνουν υπερβολικά αργό καρδιακό ρυθμό, καρδιακή ανεπάρκεια, ηπατικά προβλήματα και αλλεργικές αντιδράσεις. Η χρήση δεν συνιστάται κατά τη διάρκεια της εγκυμοσύνης. Δεν είναι σαφές εάν η χρήση της στον θηλασμό είναι ασφαλής.
Η διλτιαζέμη λειτουργεί χαλαρώνοντας τον λείο μυ στα τοιχώματα των αρτηριών, με αποτέλεσμα να ανοίγουν και να επιτρέπουν στο αίμα να ρέει πιο εύκολα. Επιπλέον, δρα στην καρδιά για να παρατείνει την περίοδο έως ότου μπορεί να κτυπήσει ξανά. Αυτό το κάνει εμποδίζοντας την είσοδο ασβεστίου στα κύτταρα της καρδιάς και των αιμοφόρων αγγείων. Είναι αντιαρρυθμικό τάξης IV.
Η διλτιαζέμη εγκρίθηκε για ιατρική χρήση στις Ηνωμένες Πολιτείες το 1982. Διατίθεται ως γενόσημο φάρμακο. Το 2017, ήταν η 75η πιο συχνά συνταγογραφούμενη φαρμακευτική αγωγή στις Ηνωμένες Πολιτείες, με περισσότερες από δέκα εκατομμύρια συνταγές. Διατίθεται επίσης σε σκεύασμα παρατεταμένης απελευθέρωσης.
Ιατρικές χρήσεις
Η διλτιαζέμη ενδείκνυται για:
Για υπερκοιλιακές ταχυκαρδίες ( PSVT ), η διλτιαζέμη φαίνεται να είναι εξίσου αποτελεσματική με τη βεραπαμίλη στη θεραπεία της υπερκοιλιακής ταχυκαρδίας επανεισόδου.
Η κολπική μαρμαρυγή ή ο κολπικός πτερυγισμός είναι μια άλλη ένδειξη. Το αρχικό bolus πρέπει να είναι 0,25 mg / kg, ενδοφλέβια (IV).
Λόγω των αγγειοδιασταλτικών αποτελεσμάτων της, η διλτιαζέμη είναι χρήσιμη για τη θεραπεία της υπέρτασης. Οι αποκλειστές διαύλων ασβεστίου είναι καλά ανεκτοί και ιδιαίτερα αποτελεσματικοί στη θεραπεία της υπέρτασης χαμηλής ρενίνης.
Αντενδείξεις και προφυλάξεις
Η διλτιαζέμη αντενδείκνυται παρουσία συνδρόμου άρρωστου φλεβόκομου, διαταραχών αγωγής κολποκοιλιακού κόμβου, βραδυκαρδίας, μειωμένης λειτουργίας της αριστερής κοιλίας, αποφρακτικής νόσου της περιφερικής αρτηρίας και χρόνιας αποφρακτικής πνευμονικής νόσου.
Παρενέργειες
H αντανακλαστική συμπαθητική απόκριση, που προκαλείται από την περιφερειακή διαστολή των αγγείων και την προκύπτουσα πτώση της αρτηριακής πίεσης, δρα εξουδετερώνοντας τις αρνητικές ινότροπες, χρονότροπες και δρομότροπες επιδράσεις της διλτιαζέμης. Οι παρενέργειες περιλαμβάνουν υπόταση, βραδυκαρδία, ζάλη, έξαψη, κόπωση, πονοκεφάλους και οίδημα. Σπάνιες παρενέργειες είναι συμφορητική καρδιακή ανεπάρκεια, έμφραγμα του μυοκαρδίου και ηπατοτοξικότητα.
Η διλτιαζέμη είναι ένα από τα πιο κοινά φάρμακα που προκαλούν λύκο που προκαλείται από φάρμακα, μαζί με την υδραλαζίνη, την προκαϊναμίδη, την ισονιαζίδη και τη μινοκυκλίνη.
Αλληλεπιδράσεις με άλλα φάρμακα
Λόγω της αναστολής των ηπατικών κυτοχρωμάτων CYP3A4, CYP2C9 και CYP2D6, υπάρχουν ορισμένες αλληλεπιδράσεις φαρμάκων. Μερικές από τις πιο σημαντικές αλληλεπιδράσεις παρατίθενται παρακάτω.
Η ενδοφλέβια διλτιαζέμη θα πρέπει να χρησιμοποιείται με προσοχή με βήτα-αποκλειστές, επειδή, ενώ ο συνδυασμός είναι πιο ισχυρός στη μείωση του καρδιακού ρυθμού, υπάρχουν σπάνιες περιπτώσεις δυσαρρυθμίας και αποκλεισμού κολποκοιλιακού κόμβου.
Η κινιδίνη δεν πρέπει να χρησιμοποιείται ταυτόχρονα με αποκλειστές διαύλων ασβεστίου λόγω μειωμένης κάθαρσης και των δύο φαρμάκων και πιθανών φαρμακοδυναμικών επιδράσεων στα καρδιακά κομβία.
Ταυτόχρονη χρήση της φαιντανύλης με διλτιαζέμη ή άλλων αναστολέων του CYP3A4, καθώς αυτά τα φάρμακα μειώνουν τη διάσπαση της φαιντανύλης και αυξάνουν έτσι τα αποτελέσματά της.
Μηχανισμός δράσης
Η διλτιαζέμη, επίσης γνωστή ως υδροχλωρική (2S,3S)-3-ακετοξυ-5-[2- (διμεθυλαμινο)αιθυλ] -2,3-διυδρο-2-(4-μεθοξυφαινυλ)-1,5-βενζοθειαζεπιν-4(5Η)-όνη έχει αγγειοδιασταλτική δράση που αποδίδεται στο (2S,3S) -ισομερές. Η διλτιαζέμη είναι ισχυρό αγγειοδιασταλτικό, αυξάνοντας τη ροή του αίματος και μειώνοντας μεταβλητά τον καρδιακό ρυθμό μέσω της ισχυρής καταστολής της αγωγής στον κολποκοιλιακό κόμβο. Συνδέεται με την άλφα-1 υπομονάδα των διαύλων ασβεστίου τύπου L κατά τρόπο παρόμοιο με αυτό της βεραπαμίλης, ενός άλλου αναστολέα διαύλων ασβεστίου μη-υδροϋδροπυριδίνης (μη-DHP). Χημικά, βασίζεται σε ένα δακτύλιο 1,4-θειαζεπίνης, καθιστώντας τον αναστολέα διαύλων ασβεστίου τύπου βενζοθειαζεπίνης.
Είναι ένα ισχυρό και ήπιο αγγειοδιασταλτικό των στεφανιαίων και περιφερειακών αγγείων, αντίστοιχα, που μειώνει την περιφερειακή αντίσταση και το μεταφορτίο, αν και όχι τόσο ισχυρό όσο οι αναστολείς διαύλων ασβεστίου τύπου διυδροπυριδίνης (DHP). Αυτό έχει ως αποτέλεσμα ελάχιστες αντανακλαστικές συμπαθητικές αλλαγές.
Παραπομπές
Κατηγορία:Λακτάμες Κατηγορία:Φαινυλαιθέρες Κατηγορία:Οργανικές ενώσεις με θείο Κατηγορία:Οργανικές ετεροκυκλικές αμίνες Κατηγορία:Αντιυπερτασικοί παράγοντες
Αβιάνο
Το Αβιάνο (ιταλικά: Aviano) είναι πόλη και έδρα δήμου (comune) της ΒΑ. Ιταλίας στην επαρχία Πορντενόνε της περιφέρειας Φριούλι-Βενέτσια Τζούλια (Friuli-Venezia Giulia). Ο δήμος έχει έκταση 113,35 χμ² και πληθυσμό 9.085 κατοίκους (Ιανουάριος 2013).
Η πόλη είναι γνωστή στην Ιταλία κυρίως για την περίφημη Αεροπορική Βάση του Αβιάνο. Στο Αβιάνο βρίσκεται επίσης το C.R.O. (Πρότυπο Ογκολογικό Κέντρο), το οποίο ασχολείται με την πρόληψη, τη διάγνωση, τη θεραπεία και την έρευνα για τον καρκίνο, ένα από τα λίγα στην Ιταλία και σημείο αναφοράς για την βορειοανατολική χώρα.
Γεωγραφία
220px|thumb|left|Η είσοδος του σιδηροδρομικού σταθμού στο Αβιάνο
Το Αβιάνο είναι κτισμένο στους πρόποδες του όρους Καβάλλο (Monte Cavallo, 2150 μ.), πολύ κοντά στα σύνορα με την περιφέρεια του Βένετο. Απέχει από τη Βενετία 97 χλμ. περίπου, προς τα ΒΑ. , ενώ είναι και σημαντικός σιδηροδρομικός κόμβος.
Κλίμα
Το κλίμα της πόλης χαρακτηρίζεται ως εύκρατο ψυχρό (Cfc), τυπικό στους πρόποδες των Άλπεων και των Απεννίνων σε μεγάλα υψόμετρα. Εδώ η βροχόπτωση μπορεί να είναι σημαντική, ιδιαίτερα συχνή στις ενδιάμεσες εποχές, αλλά επίσης και το καλοκαίρι. Στην περιοχή είναι εγκατεστημένος μετεωρολογικός σταθμός, λόγω της εκεί στρατιωτικής αεροπορικής βάσης. Η μέση θερμοκρασία του Ιουλίου είναι 23,6°C, ενώ η μέση θερμοκρασία του Ιανουαρίου, είναι +3,6°C. Κατά μέσο όρο, υπάρχουν 28 ημέρες το χρόνο, με μέγιστη θερμοκρασία ίση ή μεγαλύτερη από 30° C και 59 ημέρες παγετού.
Ιστορικά στοιχεία
Αν και το Αβιάνο κατοικήθηκε μόλις μετά τον 10ο αιώνα μ.Χ., ενδείξεις ανθρώπινης παρουσίας χρονολογούνται πριν από την είσοδο των Ρωμαίων στην περιοχή, το 186 π.Χ. Οι περισσότεροι ιστορικοί πιστεύουν ότι το Αβιάνο αναπτύχθηκε γύρω από ένα εμπορικό κέντρο όπου βρίσκεται η σημερινή πόλη, και γύρω από ένα πολιτιστικό και αμυντικό κέντρο στην περιοχή του κάστρου. Βρισκόταν υπό την κατοχή του πατριαρχικού κράτους του Φριούλι μέχρι το 1420, όταν περιήλθε υπό την επιρροή της Ενετικής Δημοκρατίας. Ενσωματώθηκε στο ιταλικό κράτος το 1866.
Διάλεκτοι
Στο Αβιάνο, παράλληλα με την ιταλική γλώσσα, ο πληθυσμός χρησιμοποιεί την δυτική φριουλάνικηι, μια παραλλαγή της φριουλάνικης γλώσσας. Στα δημοτικά σχολεία ισχύει ο περιφερειακός νόμος (18/12/2007 n. 29) «Πρότυπα για την προστασία, ανάδειξη και προώθηση της γλώσσας του Φριούλι».
Οικονομία
Εργοστάσια παραγωγής μεταξιού, χειμερινός τουρισμός.
Αξιοθέατα
Στην περιοχή βρίσκεται το χιονοδρομικό κέντρο του Πιανκαβάλλο (Piancavallo) (1.267 μ.), στους πρόποδες του όρους Καβάλλο (Monte Cavallo).
Η Αεροπορική Βάση
220px|thumb|left|Η Αεροπορική Βάση του Αβιάνο Πριν την εγκατάσταση των σημερινών στρατιωτικών μονάδων των ΗΠΑ, η αεροπορική βάση ιδρύθηκε από τους Ιταλούς το 1911, και θεωρείται η γενέτειρα της ιταλικής αεροπορίας. Η αμερικανική παρουσία άρχισε από το τέλος του Β 'Παγκοσμίου Πολέμου και μετά. Το 1954, οι κυβερνήσεις των δύο χωρών υπέγραψαν πρωτόκολλο συνεργασίας και, από το 1955, αμερικανικές αεροπορικές δυνάμεις στην Ευρώπη (USAFE) είχαν μεταφερθεί από το Ούντινε στο Αβιάνο. Η βάση πέρασε από μια περίοδο φιλοξενίας μαχητικών μοιρών, αλλά η διαρκής μείωση του πολεμικού «ενδιαφέροντος» στην περιοχή επέφερε την αλλαγή χρήση της Βάσης. Το Αβιάνο έγινε κυρίως τομέας αποθήκευσης πολεμικών υλικών και έπαιξε μεγάλο ρόλο στην Επιχείρηση «Καταιγίδα της Ερήμου». Το 1992, επίσης οι μονάδες HQ 16 και 401 Πτέρυγας Μαχητικών μετακινήθηκαν από την ισπανική βάση της Τορεχόν (Torrejon Air Base) στο Αβιάνο. Η σημερινή βάση επιτελεί βασικό ρόλο στις επιχειρήσεις του ΝΑΤΟ με τη στενή συνεργασία ιταλικού προσωπικού.
Εξωτερικοί σύνδεσμοι
Κατηγορία:Πόλεις του Φριούλι-Βενέτσια Τζούλια
Τζο Προφάτσι
Ο Τζο Προφάτσι (Ιταλικά: Giuseppe "Joe" Profaci), ( 2 Οκτωβρίου 1897 - 6 Ιουνίου 1962) ήταν Ιταλοαμερικανός γκάνγκστερ της Κόζα Νόστρα στην Νέα Υόρκη, ο οποίος ήταν ο ιδρυτής της εγκληματικής οικογένειας του Κολόμπο. Ιδρύθηκε το 1928, και ήταν η τελευταία από τις πέντε οικογένειες που ιδρύθηκαν κατά την διάρκεια της Ποτοαπαγόρευσης. Ο Προφάτσι παρέμεινε το αφεντικό της οικογένειας για πάνω από τρεις δεκαετίες.
Πρώτα χρόνια
Ο Τζο Προφάτσι γεννήθηκε στο Βιλαμπάτε, στην επαρχία του Παλέρμο της Σικελίας, στις 2 Οκτωβρίου 1897. Το 1920, ο Προφάτσι πέρασε ένα χρόνο στη φυλακή στο Παλέρμο για κατηγορίες κλοπής.
Οικογενειακοί δεσμοί
Οι γιος του Προφάτσι, Φρανκ έγινε μέλος της μαφίας, ενώ ο άλλος του γιος, Τζον Προφάτσι ακολούθησε νόμιμες αναζητήσεις. Δύο από τις κόρες του Προφάτσι είναι παντρεμένες με τους γιους από την μαφία του Ντιτρόιτ Ουίλιαμ Τότσο και Τζόζεφ Ζερίλι. Ο αδερφός του Προφάτσι ήταν ο Σαλβατόρε Προφάτσι, ο οποίος υπηρέτησε ως συναδέλφος του για χρόνια, είναι γνωστό ότι ασχολήθηκε πολύ με την πορνογραφική βιομηχανία. Ένας από τους γαμπρούς του Προφάτσι ήταν ο Τζόζεφ Μαγκλιόκο, ο οποίος τελικά θα γίνει αρχηγός της μαφιόζικης οικογένειας Προφάτσι. Η ανιψιά του Προφάτσι, η Ρόζαλι Προφάτσι, παντρεύτηκε τον Σαλβατόρε Μπονάνο, γιο της εγκληματικής οικογένειας Μπονάνο, Τζόζεφ Μπονάνο.
Η Ρόζαλι Προφάτσι προσέφερε την ακόλουθη περιγραφή του θείου της:
Βγαίνοντας από τη φυλακή το 1921, ο Προφάτσι μετανάστευσε στις Ηνωμένες Πολιτείες, φτάνοντας στη Νέα Υόρκη στις 4 Σεπτεμβρίου. Ο Προφάτσι εγκαταστάθηκε αρχικά στο Σικάγο, όπου άνοιξε ένα παντοπωλείο και ένα φούρνο. Ωστόσο, η επιχειρήσεις δεν ήταν επιτυχής, και το 1925, ο Προφάτσι μετακόμισε στη Νέα Υόρκη, όπου άρχισε να δραστηριοποιείται στην επιχείρηση εισαγωγής ελαιολάδου. Στις 27 Σεπτεμβρίου 1927, ο Προφάτσι έγινε πολίτης των Ηνωμένων Πολιτειών. Κάποια στιγμή μετά τη μετακόμισή του στο Μπρούκλιν, ο Προφάτσι ασχολήθηκε με τοπικές συμμορίες.
Άνοδος στο οργανωμένο έγκλημα
Στις 5 Δεκεμβρίου 1928, ο Προφάτσι παρευρέθηκε σε μια συνάντηση μαφιόζων στο Κλίβελαντ του Οχάιο, όπου και θα ανακηρυζόνταν αφεντικό του οργανωμένου εγκλήματος στο Μπρούκλιν. Τον Οκτώβριο του 1928, δολοφονήθηκε το αφεντικό του Μπρούκλιν, Σαλβατόρε Ντ' Ακουίλα. Ένα σημαντικό μέρος της συνάντησης του Κλίβελαντ, στην οποία παρακολούθησαν μαφιόζοι από την Τάμπα, τη Φλόριντα, το Σικάγο και το Μπρούκλιν, ήταν ο διορισμός του Προφάτσι ως αντικαταστάτη του Ακουίλα, προκειμένου να διατηρηθεί ηρεμία μεταξύ των συμμοριών του Μπρούκλιν. Ο Μαγκλιόκο ονομάστηκε ως δεύτερος υπαρχηγός του Προφάτσι.
Δεδομένης της έλλειψης εμπειρίας του Προφάτσι στο οργανωμένο έγκλημα, δεν είναι σαφές γιατί οι συμμορίες της Νέας Υόρκης του έδωσαν δύναμη στο Μπρούκλιν. Κάποιοι εικάζουν ότι ο Προφάτσι έλαβε αυτή τη θέση λόγω του καθεστώτος της οικογένειάς του στη Σικελία, όπου μπορεί να ανήκαν στη μαφία του Villabate. Ο Προφάτσι μπορεί επίσης να έχει επωφεληθεί από επαφές που έγιναν μέσω της επιχείρησης ελαιολάδου. Η αστυνομία του Κλίβελαντ επιτέθηκε τελικά στη συνάντηση και εκδίωξε τους μαφιόζους από το Κλίβελαντ, αλλά η οικογένεια του Προφάτσι ολοκληρώθηκε.
Μέχρι το 1930, ο Προφάτσι έλεγχε τις λοταρίες, την πορνεία, την τοκογλυφία και τη διακίνηση ναρκωτικών στο Μπρούκλιν. Το 1930, ξέσπασε ο Πόλεμος του Καστελαμαρέζε στη Νέα Υόρκη. Ορισμένες πηγές λένε ότι ο Προφάτσι παρέμεινε ουδέτερος, ενώ άλλοι υποστηρίζουν ότι ο Προφάτσι ήταν σταθερά ευθυγραμμισμένος με τον αφεντικό του Καστελαμαρέζε Σαλβατόρε Μαραντζάνο. Όταν ο πόλεμος τελείωσε τελικά το 1931, ο κορυφαίος μαφιόζος Τσαρλς "Λάκι" Λουτσιάνο αναδιοργάνωσε τις συμμορίες της Νέας Υόρκης σε πέντε οικογένειες του οργανωμένου εγκλήματος. Σε αυτό το σημείο, ο Προφάτσι αναγνωρίστηκε ως το αφεντικό της οικογένειας εγκλήματος Προφάτσι, με τον Μαγκλιόκο ως υπαρχηγό και τον Σαλβατόρε Προφάτσι ως Κονσιλιέρι.
Όταν ο Λουτσιάνο δημιούργησε το Εθνικό Συνδικάτο Εγκλήματος, γνωστό και ως Η Επιτροπή, έδωσε στον Προφάτσι μια θέση στο διοικητικό συμβούλιο. Ο πλησιέστερος σύμμαχος του Προφάτσι ήταν ο Τζο Μπονάνο, ο οποίος θα συνεργαζόταν με τον Προφάτσι για τα επόμενα 30 χρόνια. Ο Προφάτσι ήταν επίσης σύμμαχος με τον Στεφάνο Μαγκαντίνο, το αφεντικό της οικογένειας εγκλήματος Μπάφαλο.
Επιχειρήσεις και Θρησκεία
Ο Προφάτσι απέκτησε το μεγαλύτερο μέρος του πλούτου του μέσω παραδοσιακών παράνομων επιχειρήσεων, όπως προστασία και εκβιασμοί. Ωστόσο, για να προστατευθεί από την ομοσπονδιακή φορολογική αρχή, ο Προφάτσι συνέχισε να διατηρεί την αρχική του επιχείρηση ελαιολάδου, γνωστή ως Mamma Mia Importing Company, οδηγώντας στο ψευδώνυμό του ως "Βασιλιάς ελαιολάδου". Καθώς η ζήτηση για ελαιόλαδο αυξήθηκε στα ύψη μετά τον Β' Παγκόσμιο Πόλεμο, η επιχείρησή του άνθισε. Ο Προφάτσι κατείχε 20 άλλες επιχειρήσεις που απασχολούσαν εκατοντάδες εργαζομένους στη Νέα Υόρκη.
Ο Προφάτσι κατείχε ένα μεγάλο σπίτι στο Bensonhurst του Μπρούκλιν, ένα σπίτι στο Μαϊάμι της Φλόριντα και ένα κτήμα 328 στρεμμάτων κοντά στο Hightstown του Νιού Τζέρσεϋ, το οποίο προηγουμένως ανήκε στον Πρόεδρο Θιόντορ Ρούζβελτ. Το κτήμα του Προφάτσι είχε το δικό του αεροπλάνο και ένα παρεκκλήσι με βωμό, ενός ομοίωματος από την Βασιλική του Αγίου Πέτρου στη Ρώμη.
Ο Προφάτσι ήταν ένας ευσεβής Καθολικός που έκανε γενναιόδωρες δωρεές σε καθολικές φιλανθρωπικές οργανώσεις. Μέλος των Ιπποτών του Κολόμβου, ο Προφάτσι καλούσε ιερείς στο κτήμα του για να γιορτάσουν τη Θεία Λειτουργία. Τον Μάιο του 1952, ένας κλέφτης έκλεψε πολύτιμα κοσμήματα από το Regina Pacis Votive στο Μπρούκλιν. Ο Προφάτσι έστειλε τους άντρες του για να ανακτήσουν τις κορώνες και φέρεται να σκότωσαν τον κλέφτη. Ωστόσο, η κατηγορία ότι ο κλέφτης στραγγαλίστηκε με ένα κομπολόι είναι αβάσιμη.
Το 1949, το Βατικανό έλαβε μια αναφορά από μια ομάδα Καθολικών της Νέας Υόρκης για να δώσει παράσημο στον Προφάτσι. Ωστόσο, όταν ο εισαγγελέας του Μπρούκλιν παραπονέθηκε για την κίνηση, το Βατικανό αρνήθηκε την αναφορά.
Νομικά προβλήματα
Το 1953, η Υπηρεσία Εσωτερικών Εσόδων των ΗΠΑ μήνυσε τον Προφάτσι για πάνω από 1,5 εκατομμύρια δολάρια σε μη καταβληθέντες φόρους εισοδήματος. Οι φόροι δεν είχαν ακόμη καταβληθεί όταν ο Προφάτσι πέθανε εννέα χρόνια αργότερα.
Το 1954, το Υπουργείο Δικαιοσύνης των ΗΠΑ κινήθηκε για να ανακαλέσει την ιθαγένεια του Προφάτσι. Η κυβέρνηση ισχυρίστηκε ότι όταν ο Προφάτσι εισήλθε στις Ηνωμένες Πολιτείες το 1921, είπε ψέματα σε αξιωματούχους μετανάστευσης ότι δεν είχε κανένα αρχείο σύλληψης στην Ιταλία. Το 1960, ένα Εφετείο των ΗΠΑ αντέστρεψε την απόφαση απέλασης του Προφάτσι, τερματίζοντας τη νομική διαδικασία.
Το 1956, το FBI κατέγραψε μια τηλεφωνική συνομιλία μεταξύ του Προφάτσι και του Αντόνιο Κοτόνε, ενός μαφιόζου της Σικελίας, σχετικά με την εξαγωγή πορτοκαλιών από τη Σικελία στις Ηνωμένες Πολιτείες. Το 1959, οι τελωνειακοί πράκτορες των ΗΠΑ αναχαίτισαν ένα από αυτά τα κιβώτια πορτοκαλιών στη Νέα Υόρκη. Το κιβώτιο περιείχε 90 συσκευασίες πορτοκαλιών που περιείχαν συνολικά 110 λίβρες (50 kg) καθαρής ηρωίνης. Οι λαθρέμποροι στη Σικελία είχαν γεμίσει το εσωτερικό των πορτοκαλιών με ηρωίνη έως ότου ζύγιζαν όσο και τα πραγματικά πορτοκάλια, και στη συνέχεια τα έβαζαν στο κιβώτιο. Ο Προφάτσι δεν διώχθηκε ποτέ για αυτό το έγκλημα.
Πρώτος πόλεμος του Κολόμπο
Σε αντίθεση με τη γενναιοδωρία του Προφάτσι στους συγγενείς του και στην εκκλησία, πολλοί από τους μαφιόζους στην οικογένεια Προφάτσι τον θεωρούσαν άθλιο και κακό με τα χρήματα. Ένας λόγος για την οργή τους ήταν ότι ο Προφάτσι απαιτούσε από κάθε μέλος της οικογένειάς του να του πληρώνει 25 δολάρια το μήνα, ένα παλιό έθιμο των συμμοριών της Σικελίας. Τα χρήματα, τα οποία ανέρχονταν σε περίπου 50.000 δολάρια το μήνα, προορίζονταν για τη στήριξη των οικογενειών των μαφιόζων στη φυλακή. Ωστόσο, τα περισσότερα από αυτά τα χρήματα έμειναν στον Προφάτσι. Επιπλέον, ο Προφάτσι δεν ανέχονταν καμία διαφωνία από τις πολιτικές του. Οι άνθρωποι που εξέφρασαν δυσαρέσκεια δολοφονήθηκαν.
Στις 27 Φεβρουαρίου 1961, οι συμμορία Γκάλο, με επικεφαλής τον Τζο Γκάλο απήγαγε τέσσερις από τους κορυφαίους άντρες του Προφάτσι: τον υπαρχηγό Μαγκλιόκο, Φρανκ Προφάτσι, τον λοχαγό Σαλβατόρε Μουσάτσια και τον στρατιώτη Τζον Σκιμόνε. Ο ίδιος ο Προφάτσι απέφυγε τη σύλληψη και κρύφτηκε στο καταφύγιο στη Φλόριντα. Ενώ κρατούσαν τους ομήρους, ο Λάρι και ο Άλμπερτ Γκάλο έστειλε τον Τζο Γκάλο στην Καλιφόρνια. Ο Γκάλο ζήτησε ένα πιο ευνοϊκό οικονομικό σύστημα για την απελευθέρωση των ομήρων. Ο Γκάλο ήθελε να σκοτώσει έναν ομήρο και να απαιτήσει 100.000 δολάρια πριν από τις διαπραγματεύσεις, αλλά ο αδερφός του Λάρι τον απέτρεψε. Μετά από μερικές εβδομάδες διαπραγματεύσεων, ο Προφάτσι έκανε μια συμφωνία με τους Γκάλο. Ο πρωθυπουργός του Προφάτσι Τσαρλς ΛοΣίσερο διαπραγματεύτηκε με τον Γκάλο και όλοι οι όμηροι απελευθερώθηκαν ειρηνικά. Ωστόσο, ο Προφάτσι δεν είχε καμία πρόθεση να τιμήσει αυτήν την ειρηνευτική συμφωνία. Στις 20 Αυγούστου 1961, ο Τζο Προφάτσι διέταξε τη δολοφονία των μελών του Γκάλο, Τζοζεφ Τζιόλι και Λάρι Γκάλο. Οι ένοπλοι φέρεται να δολοφόνησαν τον Τζιόλι αφού τον προσκάλεσαν να πάει για ψάρεμα. Ο Λάρι Γκάλο επέζησε από μια προσπάθεια στραγγαλισμού στο κλαμπ Σαχάρα του East Flatbush από τον Καρμίνε Πέρσικο και του Σαλβατόρε Ντ' Αμπρόζιο μετά από παρέμβαση ένος αστυνομικού. Οι αδερφοί Γκάλο είχαν προηγουμένως ευθυγραμμιστεί με τον Πέρσικο εναντίον του Προφάτσι και των στελεχών του. Ο Γκάλο άρχισε τότε να αποκαλεί τον Πέρσικο "το φίδι" αφού τους πρόδωσε. Ο πόλεμος συνεχίστηκε με αποτέλεσμα εννέα δολοφονίες και τρεις εξαφανίσεις.
Τελευταία χρόνια
Μέχρι το 1962, η υγεία του Προφάτσι άρχισε να έχει προβλήματα. Στις αρχές του 1962, ο Κάρλο Γκαμπίνο και το αφεντικό της εγκλήματικής οικογενειας Λουτσέζε, Τόμι Λουτσέζε προσπάθησαν να πείσουν τον Προφάτσι να παραιτηθεί για να τερματίσει τον πόλεμο των συμμοριών. Ωστόσο, ο Προφάτσι υποψιάστηκε έντονα ότι τα δύο αφεντικά υποστήριζαν κρυφά τους αδελφούς Γκάλο, οι οποίοι ήθελαν να αναλάβουν τον έλεγχο της οικογένειάς του. Ο Προφάτσι αρνήθηκε σθεναρά να παραιτηθεί. Επιπλέον, προειδοποίησε ότι οποιαδήποτε προσπάθεια να τον απομακρύνει θα πυροδοτούσε έναν ευρύτερο πόλεμο συμμοριών. Ο Γκαμπίνο και ο Λουτσέζε δεν συνέχισαν τις προσπάθειές τους.
Θάνατος
Στις 6 Ιουνίου 1962, ο Προφάτσι πέθανε στο νοσοκομείο South Side στο Bay Shore της Νέας Υόρκης λόγω καρκίνου του ήπατος, Είναι θαμμένος στο νεκροταφείο του Αγίου Ιωάννη στο τμήμα Middle Village του Κουίνς, σε ένα από τα μεγαλύτερα μαυσωλεία του νεκροταφείου.
Μετά το θάνατο του Προφάτσι, ο Μαγκλιόκο τον διαδέχθηκε ως επικεφαλής της οικογένειας. Στα τέλη του 1963, η Επιτροπή της Μαφίας ανάγκασε τον Μαγκλιόκο να παραιτηθεί από την θέση του και τον εγκατέστησε ο Τζόζεφ Κολόμπο ως το νέο αφεντικό της οικογένειας. Σε αυτό το σημείο, η Οικογένεια Εγκλήματος Προφάτσι έγινε η Οικογένεια Εγκλήματος Κολόμπο.
Παραπομπές
Κατηγορία:Αμερικανική μαφία Κατηγορία:Αμερικανοί εγκληματίες Κατηγορία:Αμερικανοί μαφιόζοι σικελικής καταγωγής Κατηγορία:Αφεντικά της Μαφίας Κατηγορία:Λαθρέμποροι αλκοόλ Κατηγορία:Αμερικανοί Γκάνγκστερ
Ευανθία Μάλτση
Η Εβίνα (Ευανθία) Μάλτση (Γουμένισσα, 30 Δεκεμβρίου 1978) είναι Ελληνίδα πρώην διεθνής αθλήτρια καλαθοσφαίρισης. Έχει ύψος 1,80 μ., βάρος 75 κ. και αγωνιζόταν στη θέση σούτινγκ γκαρντ. Θεωρείται μια από τις μεγαλύτερες προσωπικότητες που έχει αναδείξει το ελληνικό μπάσκετ, καθώς και η κορυφαία Ελληνίδα παίκτρια όλων των εποχών. Αγωνίστηκε δύο δεκαετίες στην Εθνική ομάδα, με πληθώρα διακρίσεων, ενώ έπαιξε στο WNBA την Ευρωλίγκα και σε πρωταθλήματα χωρών όπως η Ελλάδα, η Ισπανία, η Γαλλία, η Τουρκία, η Τσεχία και η Πολωνία.
Βιογραφικά στοιχεία
Η Ευανθία Μάλτση γεννήθηκε στη Γουμένισα του Κιλκίς και έχει άλλα δύο αδέλφια.
Στην Ελλάδα
Η Μάλτση ξεκίνησε το μπάσκετ στην ομάδα της πατρίδας της, τον ΑΟΚ Γουμένισσας το 1990, με την οποία έπαιξε στην Α2 εθνική κατηγορία. Το 1997 πήγε στο Μέγα Αλέξανδρο και το 1998 στη ΜΕΝΤ της Θεσσαλονίκης, ομάδες της Α1. Από το 2000 ως το 2004 αγωνίστηκε στον Παναθηναϊκό, με τον οποίο έπαιξε στην Ευρωλίγκα, αφού είχε κάνει το νταμπλ το 2000 κατακτώντας Πρωτάθλημα και Κύπελλο Ελλάδος.
Στην ψηφοφορία της FIBA Europe για την ανάδειξη της κορυφαίας παίκτριας της Ευρώπης για το 2010, στην οποία συμμετείχαν ειδικοί και φίλαθλοι, κατέλαβε την 6η θέση.
Στο εξωτερικό
Τα επόμενα χρόνια συνέχισε σε ευρωπαϊκές ομάδες, σε Γαλλία και Ισπανία και το 2007 αγωνίστηκε στο WNBA στις Κονέκτικατ Σαν, μόλις η δεύτερη Ελληνίδα που έχει καταφέρει κάτι τέτοιο μετά την Αναστασία Κωστάκη. Συμμετείχε σε 26 παιχνίδια, έχοντας κατά μέσο όρο 5,7 πόντους, 2,5 ριμπάουντ και 1,5 ασίστ. Ο καλύτερός της αγώνας ήταν στις 7 Ιουλίου του 2007, στη νίκη απέναντι στις Λος Άντζελες Σπαρκς, όπου πέτυχε 23 πόντους με 5/5 τρίποντα. Ώστόσο, δεν μπόρεσε να συνεχίσει, αν και η ομάδα την ήθελε.
Με την εθνική ομάδα
Το 2009 αναδείχθηκε πολυτιμότερη παίκτρια στο Ευρωπαϊκό πρωτάθλημα καλαθοσφαίρισης γυναικών, με μ.ο. πόντων 22,5, αν και η Ελλάδα τερμάτισε στην 5η θέση. Με την εθνική ομάδα έχει λάβει επίσης μέρος στην Ολυμπιάδα 2004, όπου τερμάτισε στην 7η θέση και στο Ευρωμπάσκετ 2005, όπου η ομάδα τερμάτισε 10η αλλά η ίδια ήταν στην 9η θέση των σκόρερ με 92 πόντους (13,1 μ.ο.) και συμπεριλήφθηκε στην τιμητική δωδεκάδα.
410 π.Χ.
Γεγονότα
Κατηγορία:Έτη
Πέτρος Βυζάντιος
Υπηρέτησε την Mεγάλη του Χριστού Eκκλησία ως Δομέστικος (περ. 1771 - 1789), ως Λαμπαδάριος (1789 - 1800) και ως Πρωτοψάλτης (1800 - περ. 1805).
Βιογραφία
Γεννήθηκε στο Νεοχώρι Βοσπόρου. Εκεί άρχισε να σπουδάζει μουσική και γρήγορα έγινε δεξιοτέχνης στο χειρισμό της πανδουρίδας και του αραβικού πλαγίαυλου (νέι). Το 1800 ο Πέτρος αναδείχθηκε Πρωτοψάλτης της Μεγάλης του Χριστού Εκκλησίας, αλλά περίπου το 1805 παύθηκε από τον Πατριάρχη Νικαίας Καλλίνικο Ε΄ λόγω της δευτερογαμίας του, η οποία δεν επιτρεπόταν στους ψάλτες. Εξ αιτίας αυτού του γεγονότος «έφυγε» στη Χερσώνα, εξού και «Φυγάς», και από εκεί πήγε στο Ιάσιο, όπου διέμεινε μέχρι τον θάνατό του το 1808.